**Dodatok prevádzkového poriadku Súkromná základná umelecká škola,**

**Maše Haľamovej 21, 036 01 Martin**

Vypracovaný v zmysle zákona NR SR č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov, vyhlášky MZ SR č.585/2008 Z.z., ktorou sa ustanovujú podrobnosti o prevencii a kontrole prenosných ochorení, Vyhlášky MZ SR č.527/2007 Z.z. o podrobnostiach o požiadavkách na zariadenia pre deti a mládež, Usmernení hlavného hygienika SR v súvislosti s ochorením COVID-19 spôsobeným koronavírusom SARS-CoV-2 a ďalšou súvisiacou legislatívou.

1. **Základné povinnosti osôb zodpovedných za prevádzku zariadenia (zriaďovateľ, riaditeľ základnej umeleckej školy)**
* Zriaďovateľ zabezpečí prevádzku základnej umeleckej školy vo svojej pôsobnosti maximálne na deväť hodín denne s počtom 1 žiak na účel individuálneho vyučovania.
* Zriaďovateľ v spolupráci s riaditeľom základnej umeleckej školy zabezpečí pre všetkých zamestnancov základnej umeleckej školy a ich prevádzku dostatok dezinfekčných prostriedkov pre osobnú hygienu a dezinfekciu, ako aj osobné ochranné prostriedky (jednorazové rúška/štít, rukavice, atď...). Pre prevádzku základnej umeleckej školy sa zabezpečí primerané množstvo bezdotykových teplomerov a zásobníkov na papierové utierky do umyvární vrátané papierových utierok.
* Zriaďovateľ v spolupráci s riaditeľom základnej umeleckej školy zabezpečí dostatok dezinfekčných prostriedkov, potrebných pre zabezpečenie stanovených hygienicko-epidemiologických podmienok vo všetkých priestoroch základnej umeleckej školy a v exteriéri základnej umeleckej školy. Prevádzkovateľ upraví spôsob dezinfekcie a sanitácie priestorov v prevádzke (frekvenciu používaných čistiacich a dezinfekčných prostriedkov, čistiacich pomôcok), vedenia dokumentácie o vykonávaní sanitácie v prevádzke; dôsledne vykonáva dezinfekciu plôch a priestorov na dennej báze a povinne vedie o tom dokumentáciu.
* Zabezpečí sa, aby nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nevstúpil do priestorov základnej umeleckej školy.
* Dochádzka do základnej umeleckej školy sa umožnení len žiakom z rodín, ktoré nie sú v karanténe.
* Riaditeľ zabezpečí, aby všetci zamestnanci základnej umeleckej školy pri prvom nástupe do práce vyplnili dotazník o zdravotnom stave pred návratom do zamestnania.
* Riaditeľ po dohode so zákonnými zástupcami zabezpečí, aby žiaci prichádzali a odchádzali len s osobami, ktoré so žiakom žijú v spoločnej domácnosti.
* Riaditeľ  základnej umeleckej školy zabezpečí každodenný zdravotný filter, meranie teploty žiakov povereným zamestnancom bezdotykovým teplomerom pri vstupe do základnej umeleckej školy.
* Riaditeľ základnej umeleckej školy taktiež zabezpečí povereným zamestnancom meranie teploty bezkontaktným teplomerom u všetkých zamestnancov školy.
* Základná umelecká škola informuje príslušný Regionálny úrad verejného zdravotníctva o podozrení na nákazu ochorením COVID-19 v zariadení tak, ako v prípade iných infekčných ochorení.
* Na všetky vstupy do zariadenia sa viditeľne umiestni oznam o povinnosti dodržiavať odstup minimálne 2 metre.
* Zabezpečí sa, aby sa sprevádzajúce osoby nepohybovali vo vnútorných priestoroch školy- riaditeľ školy viditeľne umiestni informáciu- ZÁKAZ VSTUPU sprevádzajúcich osôb do budovy.
* Pri vstupe do budovy sa zabezpečí dezinfekcia na ruky- dezinfekčný prostriedok.
* Dbá sa na dodržiavanie povinnosti sprevádzajúcich osôb, pohybovať sa vo vonkajších priestoroch prevádzky (vstupná zóna základnej umeleckej školy) len s prekrytými hornými dýchacími cestami (rúško, šál, šatka).
* Dbá sa na dodržiavanie povinnosti nepedagogických zamestnancov školy nosiť v priestoroch prevádzky (vo vonkajších aj vnútorných priestoroch) rúško, alebo ochranný štít.
* Dbá sa na dodržiavanie povinnosti pedagogických a odborných zamestnancov školy nosiť v priestoroch prevádzky (vo vonkajších či vnútorných priestoroch) rúško alebo ochranný štít, okrem výkonu výchovno- vzdelávacieho procesu, kedy im je nosenie rúška alebo ochranného štítu doporučené.
* Dbá sa na dodržiavanie osobnej hygieny zamestnancov, ako aj dôkladné umývanie a dezinfekciu rúk.
* Prevádzkovateľ preškolí a vedie dokumentáciu o preškolení zamestnancov školy o vydaných opatreniach orgánov verejného zdravotníctva – Úradu verejného zdravotníctva SR, príslušného Regionálneho úradu verejného zdravotníctva (ďalej v texte len RÚVZ), na zamedzenie šírenia ochorenia COVID- 19, poznatkoch, všetkých preventívnych opatreniach, ktoré musí poznať a realizovať v praxi každý zamestnanec.

**Preškolenie zamestnancov zamestnávateľom pri prevencii COVID-19 na pracovisku:**

* Informovať zamestnancov o symptómoch/príznakoch respiračného ochorenia, ktoré spôsobuje COVID–19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), a jeho prevencii.
* Poučiť zamestnancov, aby si doma ešte pred odchodom do zamestnania merali telesnú teplotu a v prípade, že zistia zvýšené hodnoty (nad 37,5°C) alebo majú príznaky respiračného ochorenia, vôbec nenastupovali do práce, ale kontaktovali telefonicky svojho ošetrujúceho lekára a riaditeľa školy.
* Poučiť zamestnancov, že ak im bude pri príchode na pracovisko nameraná zvýšená telesná teplota (nad 37,5°C) alebo budú spozorované príznaky respiračného ochorenia, takýto zamestnanec nesmie vstúpiť do priestorov základnej umeleckej školy.
* **Zamestnanec, ktorý bol v kontakte s osobou pozitívnou na COVID-19 alebo osobou v karanténe, musí predmetné oznámiť riaditeľovi školy** a v takomto prípade nemôže nastúpiť do práce, zároveň je povinný to nahlásiť svojmu ošetrujúcemu lekárovi a príslušnému RÚVZ, ktorý určí ďalší postup. Po uplynutí 14-dňovej karantény môže nastúpiť do práce (ak neprejavoval žiadne príznaky respiračného ochorenia a v prípade, že bol testovaný na COVID-19 a výsledok testu bol negatívny). Pri zistení pozitívneho testu na COVID-19 je zamestnanec PN a do práce sa môže vrátiť až po úplnom vyliečení.
* **Pri prvom nástupe do práce všetci zamestnanci vyplnia „zdravotný dotazník pre zamestnancov pred návratom do zamestnania“ zameraný na zistenie údajov súvisiacich s ochorením COVID-19** (potvrdenie/vylúčenie príznakov ochorenia, atď.) a zabezpečí sa ich poučenie o dodržiavaní nariadených opatrení.
* **V prípade, ak by sa na pracovisku vyskytla osoba s príznakmi COVID-19: Ak sa u zamestnanca objavia príznaky nákazy COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) v priebehu jeho pracovného dňa, zamestnanec o tom bezodkladne informuje riaditeľa základnej umeleckej školy a opustí priestory školy v najkratšom možnom čase s použitím rúška. Prevádzkovateľ informuje príslušný Regionálny úrad verejného zdravotníctva o podozrení na nákazu ochorením COVID-19 v zariadení tak, ako v prípade iných infekčných ochorení.** **Základná umelecká škola ďalej postupuje podľa usmernenia miestne príslušného RÚVZ.** Priestory základnej umeleckej školy je potrebné vyvetrať, predmety, s ktorými prišla osoba podozrivá na COVID-19 do kontaktu je potrebné vydezinfikovať za použitia OOPP (plášť, okuliare/štít, rúško, rukavice).
* **Nepedagogickí zamestnanci základnej umeleckej školy- povinnosť nosiť rúška alebo ochranný štít!**
* **Pedagogickí a odborní zamestnanci základnej umeleckej školy- odporučené nosiť rúško alebo ochranný štít pri výkone výchovno-vzdelávacieho procesu, v ostatných prípadoch sú povinní nosiť rúško alebo ochranný štít!** V prípade kontaktu s inou osobou (napr. osoba sprevádzajúca dieťa) vo vonkajšom areáli školy komunikujú zamestnanci povinne s vhodne prekrytými hornými dýchacími cestami – rúško, alebo štít.
* **Upratovací personál a nepedagogickí zamestnanci musia byť informovaní a poučení o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.**

[**Postup merania telesnej teploty pri vstupe do**](https://www.bezpecnostvpraxi.sk/form/goto.ashx?t=40&p=14458751) **základnej umeleckej školy:**

Meranie telesnej teploty sa vykonáva certifikovaným bezkontaktným lekárskym teplomerom pred vstupom do základnej umeleckej školy u žiakov a zamestnancov vo vyčlenenom priestore s vhodnými mikroklimatickými podmienkami. Osoba, ktorá vykonáva meranie telesnej teploty je povinná mať jednorazové rukavice a na prekrytie horných dýchacích tvárové rúško/štít. Odstup medzi dvoma osobami, ktoré čakajú na meranie teploty musí byť najmenej 2 metre, osoby musia mať prekryté horné cesty dýchacie tvárovým rúškom. Teplomer je potrebné nasmerovať na stred čela, odporúča sa vzdialenosť 1 - 3 cm od pokožky čela. Samotné meranie telesnej teploty vykonať podľa pokynov výrobcu uvedených v návode na použitie daného teplomera. Zabezpečiť pravidelnú dekontamináciu teplomera podľa odporúčania výrobcu.

* Pri nameraní zvýšenej telesnej teploty u dieťaťa (nad 37,2°C), tomuto nebude umožnený vstup do zariadenia.
* Pri nameraní zvýšenej telesnej teploty zamestnanca (nad 37,5 °C) postupovať podľa pokynov uvedených vyššie v texte- zamestnanec opustí základnú umeleckú školu v najkratšom možnom čase s použitím rúška.

**Všeobecné zásady prevencie:**

Zamestnanci musia rešpektovať všeobecné zásady prevencie pred nákazou ochorením COVID – 19 zo strany zamestnancov zariadenia, vypracované v súlade s odporúčaniami Ministerstva zdravotníctva SR pre verejnosť a to najmä:

* Umývať si ruky často mydlom a teplou vodou. Ruky si utierať jednorazovou papierovou utierkou. Ak nie je k dispozícii mydlo a voda, treba použiť dezinfekčný prostriedok na ruky na báze alkoholu.
* Nedotýkať sa neumytými rukami očí, nosa i úst.
* Zakrývať si nos a ústa pri kašlaní a kýchaní jednorazovou papierovou vreckovkou a následne je zahodiť do koša.
* Vyhýbať sa blízkemu kontaktu s ľuďmi, ktorí javia príznaky respiračného ochorenia.
* Dodržiavať vzdialenosť najmenej dva metre medzi sebou.
* Nechodiť do oblastí v vysokou koncentráciou ľudí.
* V domácnosti dbať na zvýšenú dezinfekciu povrchov.
1. **Prijímanie žiakov do zariadenia**

V zariadení môže byť umiestnený len žiak, ktorý je zdravotne spôsobilý, neprejavuje príznaky respiračného ochorenia a nemá nariadené karanténne opatrenie.

Zákonný zástupca predkladá pri prvom nástupe žiaka do základnej umeleckej školy, alebo po každom prerušení dochádzky žiaka do základnej umeleckej školy v trvaní viac ako sedem dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie.

Dochádzka do školy sa umožnení len žiakom z rodín, ktoré nie sú v karanténe.

Zákonný zástupca zabezpečí pre svoje dieťa dve rúška a papierové jednorazové vreckovky.

1. **Zdravotný filter žiakov**

Skutočnosť, či zdravotný stav žiaka umožňuje jeho prijatie do zariadenia, zisťuje poverený zamestnanec školy každý deň pri vstupe žiaka do základnej umeleckej školy. V rámci zdravotného filtra je pri príchode do zariadenia potrebné zmerať bezkontaktným teplomerom teplotu každého žiaka. Ďalej bude zisťovaná najmä prítomnosť kašľa, sťaženého dýchania, únavy a pod.

V prípade objavenia sa príznakov respiračného ochorenia, žiakovi do zariadenia nebude umožnený vstup. V prípade, ak sa prejavia príznaky ochorenia v priebehu dňa, zamestnanci zariadenia okamžite izolujú žiaka, do samostatnej miestnosti, kontaktujú zákonných zástupcov, ktorí ho bezodkladne vyzdvihnú.

V prípade, že u dieťaťa je podozrenie alebo potvrdené ochorenie na COVID-19, zákonný zástupca bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

1. **Príchod a odchod žiakov a rodičov do/zo zariadenia**

Pri ceste do základnej umeleckej školy sa sprevádzajúce osoby a žiaci riadia opatreniami ÚVZ SR a pokynmi RÚVZ.

Zákonný zástupca zodpovedá za dodržiavanie hygienicko-epidemiologických opatrení pri príchode žiaka do základnej umeleckej školy a pri odchode žiaka zo základnej umeleckej školy (nosenie rúšok, dodržiavanie odstupov, dezinfekcia rúk).

Zabezpečuje sa minimalizovanie zhromažďovania osôb pred základnou umeleckou školou. Zabezpečuje sa organizáciu pohybu osôb pred vnútornými a vonkajšími priestormi školy, tak aby sa minimalizoval kontakt medzi osobami. Pred vstupom do budovy je potrebné dodržiavať vzájomný odstup minimálne 2 metre.

Na vstupných dverách bude vyvesený zoznam žiakov podľa ich rozdelenia, časový harmonogram nástupu do školy pre žiakov, a informácia- ZÁKAZ VSTUPU sprevádzajúcich osôb do budovy.

Každá osoba vstupujúca do budovy je povinná si pri vstupe do budovy použiť na ruky umiestnený dezinfekčný prostriedok.

Žiakovi bude umožnený vstup do školy až po zmeraní teploty a na základe záveru zdravotného filtra, ktorý zabezpečí poverený zamestnanec.

Po vstupe do školy si žiak odchádza umyť ruky bežným spôsobom (tekutým mydlom a teplou vodou), ktorý je v súlade s aktuálnymi hygienicko-epidemiologickými nariadeniami. Po umytí rúk si ruky utrie do jednorazových papierových utierok.

Žiak si v šatni do skrinky (alebo na mieste na to určenom) odloží rezervné rúško, pre prípad znečistenia svojho používaného rúška. Žiak nosí rúško všade vo vnútorných priestoroch základnej umeleckej školy, okrem svojho individuálneho vyučovania a externých priestoroch školy, kde prebieha výchovno-vzdelávací proces.

Presuny žiakov, pohyb po chodbách, návšteva toaliet či spoločných priestorov sú organizované tak, aby boli minimalizované kontakty ako medzi žiakmi, tak jednotlivcami, vrátane zamestnancov školy. Musí sa dodržiavať dostatočný odstup- min. 2 metre.

1. **Požiadavky na zamestnancov zabezpečujúcich výchovno-vzdelávací proces žiakov, povinnosti zamestnancov:**

Zamestnanci sú povinní:

* Nepedagogickí zamestnanci základnej umeleckej školy- nosiť rúška alebo ochranný štít!
* Pedagogickí a odborní zamestnanci základnej umeleckej školy- nosiť rúško alebo ochranný štít v ostatných prípadoch, t.j. okrem výkonu výchovno-vzdelávacieho procesu, kedy sú tieto len doporučené. V prípade kontaktu s inou osobou (napr. osoba sprevádzajúca dieťa) vo vonkajšom areáli školy komunikujú zamestnanci povinne s vhodne prekrytými hornými dýchacími cestami – rúško, alebo štít.
* Pri prvom nástupe do práce vyplniť „Zdravotný dotazník pre zamestnancov pred návratom do zamestnania“.
* Pedagogickí a odborní zamestnanci školy v súlade s aktuálnymi hygienicko-epidemiologickými nariadeniami musia zabezpečiť individuálne vyučovanie žiakov.
* Často si umývať a dezinfikovať ruky.
* Vykonávať dennú kontrolu aktuálneho zdravotného stavu vrátane merania telesnej teploty doma, strpieť meranie telesnej teploty pri príchode na pracovisko. V prípade zistenia zvýšenej telesnej teploty (nad 37,5°C) doma alebo zistenia iných príznakov respiračnej nákazy/ochorenia, vôbec nenastupovať do práce, ale kontaktovať telefonicky svojho ošetrujúceho lekára a riaditeľa školy.

V prípade zistenia zvýšenej telesnej teploty (nad 37,5°C) alebo príznakov respiračného ochorenia pri príchode do práce neumožniť zamestnancovi vstup na pracovisko. O predmetnom informovať riaditeľa školy.

Ak sa u zamestnanca objavia príznaky nákazy COVID-19 v priebehu jeho pracovného dňa, bezodkladne informovať riaditeľa základnej umeleckej školy a opustiť základnú umeleckú školu v najkratšom možnom čase s použitím rúška. Kontaktovať ošetrujúceho lekára.

* Oznámiť zamestnávateľovi skutočnosti:

ak žije v spoločnej domácnosti s osobou chorou na COVID – 19, alebo ak bol v kontakte s osobou chorou alebo podozrivou s ochorením na COVID-19, alebo je v spoločnej domácnosti niekto v karanténne.

* Preškoliť sa o ochorení COVID-19 a o všetkých preventívnych opatreniach, ktoré musia poznať a realizovať v praxi, a o preškolení zamestnancov viesť dokumentáciu.
* Dodržiavať zvýšenú osobnú hygienu – časté umývanie rúk mydlom (antibakteriálne a s antivírusovým účinkom) a teplou vodou, najmenej po dobu 20 sekúnd; používanie dezinfekčného prostriedku na ruky s antivírusovým účinkom.
* Nedotýkať sa neumytými rukami očí, nosa a úst.
* Zakrývať si nos a ústa pri kašľaní a kýchaní jednorazovou papierovou vreckovkou a následne ju zahodiť do koša.
* Vyhýbať sa blízkemu kontaktu s ľuďmi, ktorí javia príznaky respiračného ochorenia (nádcha, chrípka,...).
* Upozorňovať žiakov na dodržiavanie hygienických pravidiel pri kašľaní a kýchaní.
* Používať rukavice pri príprave jedla, likvidácii odpadov, dezinfekcii.
* V miestnosti kde prebieha individuálne vyučovanie, zabezpečiť časté a intenzívne vetranie.

Osoby s prejavmi akútneho respiračného ochorenia, s klinickými príznakmi COVID-19 a osoby podliehajúce karanténnym opatreniam nesmú vstúpiť do priestorov základnej umeleckej školy!

1. **Organizácia výchovno-vzdelávacieho procesu žiakov, opatrenia školy kvôli prevencii nákazy COVID-19**
* Žiak nosí rúško všade vo vnútorných priestoroch základnej umeleckej školy, okrem svojho individuálneho vyučovania v interných a externých priestoroch školy, kde prebieha výchovno-vzdelávací proces!
* Žiak má v škole k dispozícii rezervné rúško!
* Nepedagogickí zamestnanci základnej umeleckej školy nosia rúška alebo ochranný štít!
* Pedagogickí a odborní zamestnanci základnej umeleckej školy- majú odporučené nosiť rúško alebo ochranný štít pri výkone výchovno-vzdelávacieho procesu, v ostatných prípadoch musia nosiť rúško alebo ochranný štít! V prípade kontaktu s inou osobou (napr. osoba sprevádzajúca dieťa) vo vonkajšom areáli školy komunikujú zamestnanci povinne s vhodne prekrytými hornými dýchacími cestami – rúško, alebo štít.
* Presuny žiakov, pohyb po chodbách, návšteva toaliet či spoločných priestorov sú organizované tak, aby boli minimalizované kontakty ako medzi žiakmi, tak jednotlivcami, vrátane zamestnancov školy.
* Základná umelecká škola opakovane upozorňuje žiakov na dodržiavanie hygienických pravidiel pri kašľaní a kýchaní. Každý žiak nosí pri sebe jednorazové papierové vreckovky!
* Sprevádzajúce osoby sa vo vnútorných priestoroch školy nepohybujú!
* Zabezpečuje sa každodenný zdravotný filter, meranie teploty žiakov a dezinfekciu rúk všetkých osôb pri vstupe do budovy, a to dezinfekčným prostriedkom vhodne umiestneným.
* Minimalizuje sa zhromažďovanie osôb pred základnou umeleckou školou. Zabezpečuje sa organizácia pohybu osôb pred vnútornými a vonkajšími priestormi, tak aby sa minimalizoval kontakt medzi osobami.
* Do konca školského roku sa neorganizujú žiadne spoločné akcie –besiedky, rozlúčky so školským rokom a iné hromadné podujatia, kde dochádza k združovaniu väčšieho množstva osôb.
* Dôležité je zabezpečovať počas pobytu vo vnútornom prostredí pravidelné vetranie miestností. Uprednostňuje sa prirodzené vetranie oknami, odporúča sa nepoužívať klimatizačné zariadenia a ventilátory.
* Zvýšená pozornosť sa venuje rozvíjaniu a upevňovaniu hygienických návykov, osobitne po príchode zvonku.
* Smetné koše sú zabezpečené tak, aby nebol nutný fyzický kontakt rúk s košom, pri zahadzovaní odpadu (napr. odstránenie vrchného uzáveru koša a pod.).
* Toalety sú vybavené mydlom v dávkovači a jednorazovými papierovými utierkami, pre bezpečné osušenie rúk.
* Textilné uteráky a vzduchové sušiče rúk sa nepoužívajú.
* Upratovanie a dezinfekcia toaliet prebieha minimálne dvakrát denne a podľa potreby.
* Dôkladné čistenie všetkých miestností, v ktorých prebieha individuálne vyučovanie, pedagogickí zamestnanci a odborní zamestnanci a ďalší zamestnanci školy nachádzajú, sa musí vykonávať najmenej raz denne.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne a podľa potreby (napr. kľučky dverí).
1. **Hygienicko-epidemiologický režim a sanitačný program**

V schválenom prevádzkovom poriadku je vypracovaný presný harmonogram upratovania t.j. určené priebežné vykonávanie očisty priestorov, denné, týždenné.

Upratovací personál musí byť informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.

Toalety musia byť t.č. vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk.

Upratovanie a dezinfekcia toaliet prebieha minimálne dvakrát denne a podľa potreby.

Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa musí vykonávať najmenej raz denne.

Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne a podľa potreby (napr. kľučky dverí).

Smetné koše sú zabezpečené tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.).

Bude vykonávaná zvýšená dezinfekcia, a to:

* čistenie a dezinfekcia podláh šatní a schodiska (po príchode žiakov do zariadenia, priebežne počas dňa, popoludní po ukončení prevádzky)- 3 krát denne, alebo podľa potreby častejšie,
* dezinfekcia podláh v triedach (vždy po ukončení výchovno-vzdelávacieho procesu)- 1 krát denne, alebo podľa potreby častejšie,
* dezinfekcia podláh vo WC – priebežne a po ukončení prevádzky- min. 2 x denne, alebo podľa potreby častejšie,
* dezinfekcia plôch – šatní, lavičky, skriniek pre žiakov (vždy po príchode žiakov do zariadenia, popoludní po ukončení prevádzky)- 2 krát denne, alebo podľa potreby častejšie,
* dezinfekcia plôch v triedach- skrinky, iné časti povrchov- (popoludní po ukončení prevádzky)- 1 x denne, alebo podľa potreby častejšie,
* dezinfekcia kľučiek- min. 2 krát denne alebo častejšie podľa potreby (po príchode žiakov z vonkajšieho pobytu, po ukončení prevádzky),
* dezinfekcia umývadiel, vodovodných batérií, dávkovačov mydla- 2 krát denne (po príchode žiakov do základnej umeleckej školy, po ukončení prevádzky),
* dezinfekcia WC mís- pravidelne v priebehu dňa, minimálne raz za hodinu, a po skončení prevádzky.

Nepoužívajú sa textilné uteráky ani vzduchové sušiče rúk.

Uprednostňuje sa prirodzené vetranie, neodporúča sa používať klimatizačné zariadenia a ventilátory.

Prevádzkový zamestnanec používa pridelené druhy dezinfekčných prostriedkov, ktoré sú bežne dostupné v obchodnej sieti. V súčasnej dobe boli zakúpené nasledovné dezinfekčné prostriedky:

* **Sanytol**- Univerzálny čistič na podlahy a veľké plochy, má účinok - bakteriálny, fungicídny a virucidný, vďaka čomu dokonale čistí, dezinfikuje a odmasťuje všetky potrebné plochy. Spoľahlivo zničí 99,9 % baktérií a vírusov. Biocídna účinná látka (TP2/AL) didecyldimethylamonium chlorid: 5000 mg/kg, < 5 % neiónové povrchovo aktívne látky, < 5 % katiónové povrchovo aktívne látky, parfum.
* **Návod na použitie**: Čistí a odmasťuje všetky plochy v domácnosti. Veľké plochy (podlahy, dlaždice, laminátové podlahy, mramor, tehly, kovové plochy…). Zrieďte obsah 2 vrchnáčikov alebo 70 ml v 4 litroch teplej vody. Nie je potrebné zmes miešať. WC, sanitárne zariadenia, drezové sifóny: naneste priamo 2 vrchnáčiky alebo 70 ml neriedeného prípravku, nechajte pôsobiť celú noc. Plastové a porcelánové predmety: (odpadkové koše, potreby pre domáce zvieratká). Prípravok naneste priamo na hubku alebo kartáčik. Neoplachujte.

# Na dezinfekciu pri vstupe je využívaná PAULA-Dezinfekčný prístroj na ruky 2v1, Bezkontaktné spúštanie + UV Svetlo + dezinfekčný roztok: ANNA – Alkoholová dezinfekcia pre dezinfekčné veže

* Obsahuje: Biocídna aktívna látka (PT1) Ethanol 668 g/kg.
* **Použitie:** Dezinfekcia rúk. Aplikovať roztok (3 ml) na dlaň jednej ruky priamo na pokožku. Starostlivo votrite do celého povrchu rúk a nechajte pôsobiť do zaschnutia (1-2minúty).Neoplachujte. Prípravok ničí : baktérie, plesne a vírusy (Acinetobacter, Pseudomonas, Klebsiella, Staphylococcus aureus, Kocuria rhizophila, Candidaalbicans, coronavirus, MERS, SARS-CoV-2, influenza A virus H1N1, MHV, TGEV a.i.).

**Na dezinfekciu dotykových plôch a učebných pomôcok:**

**COVIDOR Eurona** – CERTIFIKOVANÝ BIOCIDNÝ PRÍPRAVOK PRE DEZINFEKCIU RÚK A POVRCHOV. Aplikácia bez oplachovania. • Obsahuje 79,6 % alkoholu a glycerín pre ochranu a hydratáciu pokožky. Nezanecháva pocit vysušených rúk. • Všestranné využitie: nábytok, WC, kúpelne, odpadkové koše, detské hračky, kľučky, vypínače a ďalšie povrchy, ktoré sú často dotykovo používané. • Bez parfumácie, neobsahuje chlór. • Ideálny v boji proti baktériám, plesniam a vírusom ( coronavirus ) . Aplikácia je možná pomocou ručných rozprašovačov, alebo handričkou

a

* **BURBEGEL plus** – univerzálny dezinfekčný prostriedok na báze alkoholu. Prípravok je určený na rýchle, bezpečné a profesionálne použitie – čistenie povrchov a pomôcok odolných voči alkoholu a dezinfekciu rúk v prípade, ak nie je možné použiť vodu a mydlo.Má bakteriálny a virucídny účinok. Prípravok obsahuje účinnú látku: ETANOL 70% ( 552,7 g/l) a ostatné látky: glycerín a mentol.
* Návod na použitie: Prípravok naneste na ošetrované povrchy, nechajte pôsobiť po dobu minimálne 60 sekúnd a následne nechajte voľne uschnúť. Aplikácia je možná pomocou ručných rozprašovačov, alebo handričkou.

**Pri umývadlách:**

* **Tekuté mydlo s antibakteriálnym účinkom:** Tekuté antibakteriálne mydlo je vhodné na bežné umývanie pokožky rúk. Ľahko a rýchlo odstraňuje bežné znečistenie rúk. **Použitie:** Navlhčite si ruky, mydlo poriadne napeňte, pri umývaní nezabudnite na priestory medzi prstami a chrbty dlaní.

**Pri vykonávaní dezinfekcie je potrebné dodržiavať:**

* prevádzkový zamestnanec, ktorý vykonáva sanitáciu priestorov musí byť preškolený o spôsobe manipulácie a používaní dezinfekčných prostriedkov,
* riedenie dezinfekčných prostriedkov je potrebné vykonávať v miestnosti na to určenej, ktorá je dostatočne odvetraná,
* dezinfekčné prostriedky je možné uchovávať len v originálnych, riadne uzatvorených baleniach,
* je zakázané pri riedení používať naraz dva a viac dezinfekčných prostriedkov,
* dezinfekčné roztoky je potrebné pripravovať presným odmeraním dezinfekčných prostriedkov do odmeraného množstva vody tesne pred vykonaním dezinfekcie, spôsob riedenia a použitia je potrebné dodržiavať presne podľa návodu,
* dezinfikuje sa až po úplnom rozpustení dezinfekčného prostriedku vo vode,
* používať pri práci pridelené osobné ochranné pracovné prostriedky (ochranný pracovný odev, ochranné rukavice,  rúško/štít, pri narieďovaní ochranné okuliare/štít),
* dezinfekcia premetov a plôch sa vykonáva omytím alebo postrekom dezinfekčným roztokom,
* dezinfekčný roztok musí zasiahnuť celú plochu dezinfikovaného predmetu,
* dezinfekčné roztoky sa nechajú pôsobiť po dobu stanovenú výrobcom, najčastejšie po dobu 30 minút alebo do zaschnutia,
* predmety, prichádzajúce do priameho styku s potravinami sa po dezinfekcií opláchnu dostatočným množstvom pitnej vody, ak nie je v návode uvedené inak (napr. neoplachovať),
* po skončení práce s dezinfekčným prípravkom je potrebné umyť si ruky vodou a mydlom,
* zostatok dezinfekčného prostriedku, ktorý sme si pripravili je potrebné zriediť dostatočným množstvom vody a vyliať,
* pri manipulácii s odpadom používa osobné ochranné pracovné prostriedky (rúško, jednorazové ochranné rukavice).
1. **Krízový plán**

Zariadenie má vypracovaný krízový plán, má zriadenú krízovú jednotku, ktorá zodpovedá za vypracovanie krízového plánu a jeho pravidelné aktualizovanie s ohľadom na aktuálnu situáciu zariadenia. Krízová jednotka pri prijímaní rozhodnutí postupuje podľa aktuálnej situácie v zariadení a využíva aktuálne opatrenia vydané Úradom verejného zdravotníctva SR na ochranu zdravia.

V krízovom pláne je uvedené:

* Zoznam zamestnancov vrátane zálohového tímu je v prílohe - počet zamestnancov, náhrady v prípade výpadku zamestnancov.
* Zoznam žiakov.
* Údaje o hygienicko-sanitačnom režime zariadenia s ohľadom na prevenciu COVID -19.
* Preventívne opatrenia pre zamestnancov zariadenia, osobitne zamerané na ochranu pred COVID-19.

Preventívne opatrenia:

- v krízovom pláne zariadenia SZUŠ, Maše Haľamovej 21, 036 01 Martin sú určené osoby zodpovedné za chod zariadenia a za riešenie krízovej situácie:

Mgr. Adriana Vrabcová (riaditeľka) , Simona Ďuríková, Dis.art. ( zástupkyňa ), Mgr. Andrea Cibulová ( nepedagogický zamestnanec poverený kontrolou zavedených opatrení )

- medzi hlavné úlohy preventívnych opatrení patrí:

1. Vykonávanie preventívnych hygienických opatrení:

a) Osobná hygiena zamestnancov- pravidelné školenie ohľadom správnej osobnej hygieny ako prevencie pred ochorením COVID-19:

- časté a dôkladné umývanie rúk;

- nosenie rúška– povinnosť/odporúčanie mať prekryté horné dýchacie cesty;

- zabezpečenie osobných ochranných pracovných prostriedky - ochranný pracovný odev, ochranné rukavice, ochranné okuliare/štít.

b) Prevádzková hygiena zariadenia:

- vyššia frekvencia čistenia a dezinfekcie všetkých povrchov v zmysle textu dodatku prevádzkového poriadku.

c) Sledovanie zdravotného stavu zamestnancov a ich poučenie o sledovaní zdravotného stavu, vedenie dokumentácie o ich poučení - kontrola telesnej teploty zamestnancov doma a na pracovisku, sledovanie príznakov respiračného ochorenia.

d) Pravidelné školenie zamestnancov: napr. o tom ako správne používať osobné ochranné pomôcky, dôležitosti dodržiavať pokyny týkajúce sa osobnej hygieny a sociálneho odstupu počas prestávok v práci (vedenie dokumentácie).

1. Okamžité reagovanie na vzniknutú krízovú situáciu:

Každá osoba musí byť poučená (vedenie dokumentácie o poučení zamestnancov), že v prípade akýchkoľvek príznakov respiračného ochorenia naznačujúce ochorenie COVID-19 musí: okamžite kontaktovať všeobecného lekára (t.j. poskytovateľa zdravotnej starostlivosti v špecializačnom odbore všeobecné lekárstvo, s ktorým má uzavretú dohodu o poskytovaní zdravotnej starostlivosti).

Následne je osoba podozrivá z ochorenia povinná riadiť sa pokynmi lekára, pokynmi príslušného RÚVZ, strpieť 14 – dňovú izoláciu v domácom prostredí, ak bude nariadená a podrobiť sa vyšetreniu na COVID-19, ak bude nariadené.

Osoba je povinná informovať svojho zamestnávateľa.

Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej umeleckej školy.

Ak žiak v priebehu dňa vykazuje niektorý z možných príznakov COVID-19, je nutné ho umiestniť do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 základná umelecká škola informuje príslušný RÚVZ tak, ako je to v prípade iných infekčných ochorení.

Ak sa u zamestnanca základnej umeleckej školy objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

V prípade potvrdenia ochorenia Základná umelecká škola postupuje podľa usmernenia miestne príslušného RÚVZ.

V prípade, že bolo u zamestnanca školy potvrdené ochorenie COVID-19, zodpovedná, krízovým tímom školy poverená osoba, zabezpečí okamžite:

1. Kontaktovať miestne príslušný RÚVZ v SR.

2. Postupovať podľa pokynov príslušného RÚVZ, neumožniť zamestnancovi vstup na pracovisko.

3. Identifikovať všetky osoby v kontakte podozrivé z nákazy- zabezpečiť v spolupráci s RÚVZ. Za osobu v kontakte sa považuje osoba bez symptómov ochorenia, ktorá bola alebo mohla byť v kontakte s pravdepodobným alebo potvrdeným prípadom ochorenia COVID-19. Miera rizika infekcie závisí od úrovne expozície:

- osoba v úzkom kontakte - vysoké riziko expozície,

- osoba v bežnom kontakte - nízke riziko expozície.

4. Bezodkladne informovať (podľa pokynov RÚVZ) všetkých dotknutých zamestnancov o povinnosti okamžitej 14 dňovej izolácii, vrátane ich rodinných príslušníkov. Všetci dotknutí zamestnanci kontaktujú svojho všeobecného lekára a príslušný RÚVZ a podrobia sa vyšetreniu na COVID-19.

5. Zabezpečí účinné čistenie a častejšiu frekvenciu sanitácie zariadenia.

6. Rozhodne o následnom fungovaní prevádzky- či je výpadok zamestnancov kritický pre ďalšie pokračovanie.

Pre prípad možného vzniku výpadku zamestnancov, ktorý môže prejsť do kritickej situácie, je potrebné vytvoriť záložný tím zamestnancov.

7. Zamestnanec s potvrdeným pozitívnym výsledkom sa môže vrátiť do práce až po preukázaní negatívnych výsledkov lekárskych vyšetrení na SARS-COV-2 na základe posúdenia všeobecného lekára; ostatní zamestnanci, ktorí boli určení ako kontakty až po ukončení 14 - dňovej izolácii v karanténe, za podmienky, že sú bez symptómov ochorenia COVID-19. Všetci rodinní príslušníci zamestnanca sa musia taktiež podriadiť 14 – dňovej izolácii.

Vypracovala dňa 1.6.2020, v Martine Mgr. Adriana Vrabcová riaditeľka SZUŠ